Kansanedustaja Sirkka-Liisa Anttila muistuttaa, että eläinten teurastus täytyy tapahtua lainsäädännön puitteissa.

MINNA JALOVAARA

Kansanedustaja Sirkka-Liisa Anttila on nähnyt läheltä, millaista karjatilan pyörittäminen on. Hän ja hänen miehensä hoitivat yhdessä useiden kymmenien vuosien ajan ensin lypsy- sitten sikatilaa. Ennen sukupolven vaihdosta Anttilan sikatilalla röhki 150 lihakarjaksi tarkoitettua sikaa ja 30 emakkoa.

- Kun en ole ohjelmaa nähnyt, en ota kantaa siihen onko eläinten käyttö viihdeohjelmassa moraalisesti oikein vain väärin, Anttila toteaa.

- Eläinten teurastukseen on Suomessa hyvät lainsäädännöt, ja niitä pitää noudattaa, hän muistuttaa.

- Ajatus siitä, että ihmiset havaitsevat lihan lähtökohdan, ei ole huono. Tosin eläinten teurastukseen voi perehtyä muutenkin kuin viihdeohjelman kautta. Esimerkiksi monien pienteurastamoiden toimintaan voi tutustua.